

KULTUURI- JA SPORDITÖÖ PEASPETSIALISTI

KÄSKKIRI

Linnamäe 14.05.2025 nr 10-5/25-2

**Loa andmine avaliku ürituse korraldamiseks**

Linnamäe Arenguselts MTÜ esitas Lääne-Nigula Vallavalitsusele taotluse avaliku ürituse, Oru OTT kevadlaada korraldamiseks, mis toimub 18.05.2025 aastal ajavahemikul kell 11-14 Krooning AS ile kuuluval Linnamäe teeristi turuplatsi territooriumil, Linnamäe külas, Oru osavallas.

Prognoositud osalejate arv on kuni 300 inimest. Ürituse korraldamisega ei kaasne teede ja tänavate sulgemist ning liikluskorralduse muutmist. Parkimine on korraldatud Oru Auto AS territooriumil.

Võttes aluseks kohaliku omavalitsuse korralduse seaduse § 30 lõike 1 punkti 3, korrakaitseseaduse § 56 lõike 1 punkt 2, Lääne-Nigula Vallavolikogu 19.04.2018 määruse nr 21 „Avalike ürituste korraldamise ja pidamise kord Lääne-Nigula vallas” § 4 punkt lõike 2 ning Linnamäe Arenguselts MTÜ taotluse

1. Lubada Linnamäe Arenguselts MTÜ-l (registrikood 80400564) korraldada Oru osavallas, Linnamäe külas, Linnamäe teeristi turuplatsil **Oru OTTi kevadlaada**, **mis** **toimub 18.05.2025 a ajavahemikus kell 11.00- 14.00.**

2. Ürituse vastutav isik: Eve Tamm-Hinno, tel 5667 9002 eve@las.ee

3. Korraldajal tagada:

3.1. Avaliku korra nõuete täitmine vastavalt korrakaitseseaduse §-dele 55 ja 56;

3.2 Heakorra nõuete täitmine vastavalt Lääne-Nigula Vallavolikogu 25.01.2018 määrusele nr 1 „Lääne-Nigula valla heakorra eeskiri“ (RT IV, 07.02.2018,3);

3.3 Avaliku ürituse läbiviimisel Lääne-Nigula Vallavolikogu 19.04.2018 määruse nr 21 „Avalike ürituste korraldamise ja pidamise kord Lääne-Nigula vallas“ (RT IV, 25.04.2018, 6) nõuete täitmine;

3.4 osalejate turvalisus;

4. Loa andja võib ürituse loa kehtivuse peatada või lõpetada:

4.1 ohu vältimiseks;

4.2 varalise kahju tekkimise ohu või kahju tekitamise korral;

4.3 üritusest osavõtjate turvalisuse tagamiseks;

4.4 Lääne-Nigula Vallavolikogu 19.04.2018 määruse nr 21 „Avalike ürituste korraldamise ja pidamise kord Lääne-Nigula vallas“ (RT IV, 25.04.2018, 6) §-s 6 sätestatud nõuete järgimata jätmisel;

4.5 muul põhjendatud juhul;

5. Käskkiri jõustub teatavakstegemisest.

6. Käesolevat käskkirja on õigus vaidlustada 30 päeva jooksul, arvates päevast, millal vaiet esitama õigustatud isik käskkirjast teada sai või oleks pidanud teada saama, esitades vaide Lääne-Nigula Vallavalitsusele haldusmenetluse seadusega vaidemenetlusele kehtestatud korras. Käskkirja peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

*/allkirjastatud digitaalselt/*

Varje Paaliste

Kultuuri- ja sporditöö peaspetsilist